Mul on tihti see mure, et kipun hiljaks jääma. Samas ei treeni ma üksi, vaid mul on alati treeningukaaslane või massöör kaasas. Pean kokkulepetest kinni pidama, see natuke distsiplineerib. Pean ka jälgima, et ma väga hilja koju ei jõuaks, sest naine ju ootab.
Kas peate jälgima mida sööte?
#000003
Minu spordialal kaalukategooriaid ei ole, nii et kehakaalu ma jälgima ei pea. Süüa võin kõike, kuid pean vaatama, et saaksin vajalikud ained ja vitamiinid kätte. Eelistan muidugi liharoogi, kui taldrikul pole liha, pole see minu jaoks toit.
#000004
Mida aasta edasi, seda rohkem tuleb harrastussportlasi juurde. Mõnel päeval nädalas on tervise­sportlasi eriti palju. Näiteks esmaspäeva õhtuti on Tallinna spordihallis nii palju inimesi, et kõigile ei jagu kapivõtmeid ja saal on puupüsti täis. Ju siis tahavad inimesed nädalavahetusega kogutud kalorid ruttu maha saada. Aga loomulikult võiks treenijaid rohkem olla.
#000005
On neid, kes näiteks ülikooli ajal spordiga tegelenud, kuid vahepeal treeningud katki jäänud. Nemad teevad siis asju, mida on kunagi õppinud. Paljud endised kergejõustiklased teevad innuga harjutusi, mida ka noorest peast tegid. Samas leidub neidki, kes tahavad midagi uut proovida.
Kuidas käituvad tervise­sportlased teid spordisaalis nähes?
#000006